Cedar Springs School Board Meeting | Cedar Springs Post Newspaper
Tag Archive | "Cedar Springs School Board Meeting" KZN is nou die plek om werk te soek | Netwerk24
Deur Vida Booysen 13 Junie 2018 13:54
As jy ’n vaardigheid het om werk in die sektor vir vervoer, berging en kommunikasie te verrig, het jy die beste kanse op ’n werkgeleentheid. Foto: Unsplash
Dit lyk of werksoekers se kans om in die komende maande werk te kry, beter in KwaZulu-Natal is as in die res van die land.
Werkgewers in dié provinsie het die sterkste aanduiding gegee dat hulle meer mense in diens wil neem, volgens die jongste Manpower-opname van indiensnemingsvooruitsigte wat vandeesweek uitgereik is. (Sien ook grafika heelonder.)
Dié opname word elke kwartaal in 44 lande gedoen en meet werkgewers se voorneme om óf meer werkers aan te stel óf hul arbeidsmag te verklein. Sodoende word ’n netto vooruitsig van indiensneming verkry.
Suid-Afrika se netto vooruitsig vir die derde kwartaal vanjaar is +6%. Dit is twee persentasiepunte laer as die vorige kwartaal, maar darem ook twee persentasiepunte beter as die vooruitsigte vir dieselfde kwartaal ’n jaar gelede.
As jy ’n vaardigheid het om werk in die sektor vir vervoer, berging en kommunikasie te verrig, het jy die beste kanse op ’n werkgeleentheid, terwyl die konstruksiesektor se werkvooruitsigte die swakste lyk.
Waarom dié sektore?
Die verwagte groei in indiensneming in die sektor vir vervoer, berging en kommunikasie kan aan ’n aantal faktore toegeskryf word, onder meer ’n verhoogde beleggersfokus op Suid-Afrika se kommunikasie- en vervoerinfrastruktuur, sê Van den Barselaar.
“Suid-Afrika se bedryfstelsels moet verbeter as die land tred wil hou met die verwagte groei in veral e-handel en ander aanlyn bedrywighede.”
Navorsing toon Suid-Afrikaanse e-handel sal teen 2021 tot 24,7 miljoen klante lok.
Die fokus op die modernisering van die land se passasierspoornetwerk kan dalk ook op medium- tot langer termyn werk skep.
Goeie en slegte punte
Suid-Afrikaanse werkgewers is bemoedig deur groter sakevertroue (wat egter intussen volgens twee indekse teruggesak het van hoë vlakke in die eerste kwartaal), maar daar is steeds kommer oor beleidsonsekerheid terwyl ekonomiese groei gematig is, sê Lyndy van den Barselaar, besturende direkteur van Manpower SA.
“Dié faktore maak werkgewers versigtiger om nuwe mense in diens te neem – soos ons ook kan sien aan die statistieke dat tot 80% van die respondente wat aan die peiling deelgeneem het, geen voorneme het om hul strategie vir indiensneming in die derde kwartaal te verander nie.”
KwaZulu-Natal se indiensnemingsvooruitsigte van +11% is die hoogste in die land.
Dié provinsie beleef tans ’n groeityd danksy ’n aantal groot toerismeprojekte, sê Van den Barselaar.
Dit sluit die Durban Film City en die oprigting van ’n aantal vier- en vyfster-vakansieoorde aan die Noord- en Suidkus in.
“Projekte soos dié is gemik daarop om toerisme aan te wakker en kan werk oor ’n aantal verwante sektore ook skep,” sê sy.
“Daar is berig dat toerisme-infrastruktuurprojekte van tot R50 miljard beplan word, insluitend opknapping aan die Point-waterfront en uitbreiding aan die Inkosi Albert Luthuli-konferensiesentrum,” sê Van den Barselaar.
Vooruitsigte vir die Vrystaat lyk ook effens beter met ’n styging van 7%, terwyl meer gematigde stygings van 3% in Gauteng en 4% in die Wes-Kaap verwag word.
Meer oor: Kwazulu-Natal | Werk | Werkloosheid | Werksoekers | Indiensneming
Hier is die sektore wat mense aanstel, afdank
‘Vergeet van grade. Gee ons dié vaardighede’